section_heading: Životopis
paragraph_text: Džuvalekovski je završio Muzičku akademiju u Beogradu. Za vrijeme Drugog svjetskog rata na Visu se pridružio Kazalištu narodnog oslobođenja redatelja Vjekoslava Afrića. S Visa je poslan u Moskvu gdje je od 1944. radio kao član uredničkog kolegija i spiker Radio stanice Slobodna Jugoslavija koja je prva emitirala vijesti na makedonskom jeziku.